**Rammer for Seniorudvalget**

1. Formål:
   1. At sikre effektiv planlægning, koordinering og gennemførelse af sportslige aktiviteter på seniorplan i klubben
   2. At fremme udviklingen af klubbens seniorspillere og seniortrænere.
2. Ledelse:
   1. Udvalget består af mindst tre medlemmer, herunder en formand og mindst én repræsentant fra klubbens bestyrelse
   2. Sportslige ansvarlige deltager ved møderne, men har ikke beslutningskompetence
   3. Udvalget refererer til bestyrelsen.
   4. Udvalget mødes regelmæssigt, fx månedligt eller efter behov.
   5. Udvalget fastlægger en arbejdsfordeling
   6. Udvalget følger et årshjul
   7. Beslutninger træffes ved flertalsafgørelse blandt udvalgets medlemmer.
   8. Vigtige beslutninger kan kræve godkendelse fra klubbens bestyrelse, *jf. punkt 4-9.*
3. Ansvarsområder
   1. Planlægning af turneringer, stævner, træningstider, materialer og faciliteter.
   2. Rekruttering og uddannelse af trænere og ledere
   3. Spillerudvikling.
   4. Afholdelse af trænermøder
   5. Samarbejde med andre klubber og relevante organisationer.
   6. Øvrige opgaver.
4. Kommunikation
   1. Udvalget kommunikerer løbende med sportslige ansvarlige og trænere, spillere og andre relevante parter omkring sportslige aktiviteter via digitale platforme som e-mail, sociale medier og klubwebsider.
5. Budget
   1. Udvalget udarbejder pr. 1. november forslag til budget til træneruddannelse, trænere, trænertøj, materialer, stævner, turnering og øvrige udgifter.
   2. Budgettet skal behandles af klubbens bestyrelse på det første bestyrelsesmøde i november.
   3. Udvalget overvåger det årlige budget og afrapporterer på udgifter til bestyrelsen kvartalsvist.
6. Trænerrekruttering
   1. Udvalget udarbejder pr. 1. november forslag til rammer for det kommende års rekruttering af trænere sammen med budget herfor
   2. Rammerne for rekruttering skal behandles af klubbens bestyrelse på det første bestyrelsesmøde i året.
7. Informationspligt
   1. Udvalgsformanden påser, at bestyrelsen er informeret om alle væsentlige forhold vedr. udvalget. Bestyrelsen informeres løbende om de væsentligste beslutninger, der træffes af udvalget.
   2. Udvalgsformanden påser, at arbejdet foregår indenfor rammerne af de vedtagne beslutninger truffet af bestyrelse eller generalforsamling
8. Disponeringsbegrænsninger
   1. Seniorudvalget kan afholde udgifter udover de budgetterede poster for op til 5000 kr. Udvalget orienterer bestyrelsen herom.
   2. Seniorudvalget kan derudover ikke afholde udgifter udover de budgetterede poster med mindre dette er godkendt af bestyrelsesformanden eller kasserer op til 25.000 kr.
   3. Seniorudvalget kan omprioritere mellem budgetterede poster inden for det samlede budget.
   4. Seniorudvalget kan ikke underskrive kontrakter. Bestyrelsesformanden underskriver kontrakter.
   5. Bestyrelsen skal godkende større principielle beslutninger, herunder standardkontrakter for trænere, rammer for trænerpåsætning og trænerroller, klubsamarbejder, ansættelse af trænere og sportslige ledere mv.
   6. Udvalget kan ikke forpligte klubben herudover.
9. Løbende evaluering:
   1. Udvalget evaluerer løbende sine aktiviteter og resultater.
   2. Der afholdes årlige møder eller evalueringssamtaler med trænere for at vurdere udviklingen og identificere områder til forbedring.
10. Ændringer i rammer
    1. Ændringer i rammerne kan foretages af bestyrelsen til enhver tid, såfremt der opnås flertal herfor.
    2. Vedtaget af Amager SK’s bestyrelse, 25. maj 2024